PITKÄ TAIDE- JA TAITOAINE - LAATIKKO A
KÄSITYÖ: TEKNINEN TYÖ (TN) 
Valinnaisessa teknisessä työssä opetuksen tavoitteena on oppia soveltamaan ja harjaannuttamaan aiemmin opittuja kädentaitoja, koneiden käyttöä, suunnittelua sekä innovointia. Valinnaisessa teknisessä työssä oppilaalla on suuri vapaus oppiaineksen valintaan. Opetusta eriytetään oppilaan tietojen, taitojen ja toiveiden mukaan mahdollisimman pitkälle. Valinnaisen teknisen työn lähestymistapa on hyvin oppilaskeskeinen, valinnan vapaus on suuri ja oppilaan oma panos opiskelussa merkittävä.
Pitkä valinta antaa monipuoliset taidot hahmottaa ja ymmärtää teknologistuvaa maailmaamme sekä erinomaiset valmiudet jatko-opintoihin.

LYHYT TAIDE- JA TAITOAINE – LAATIKKO B
TEKNOLOGIAMESTARIT 
Lyhyessä ja puolipitkässä valinnassa oppilas pääsee harjoittelemaan teknisen työn erikoistekniikoita oman mielenkiintonsa mukaan. Sellaisia ovat esimerkiksi muovin tyhjiömuokkaus, 3D-tulostus, elektroniikka, CNC- jyrsintä, TIG-hitsaus, koruvalmistus ja vaikkapa erilaiset ohutlevytekniikat sekä näiden eri yhdistelmät ja variaatiot. Lyhyt ja puolipitkä valinta täydentävät mielekkäästi pitkiä valintoja, mutta voit valita ne myös ilman pitkää valintaa. Teknologiamestarit- valinnainen tarjoaa erinomaiset taidot ja tiedot selviytyä yhä teknologistuvammassa maailmassa.

PITKÄ MUU VALINNAISAINE - LAATIKKO C 
METALLIMESTARIT
Metallimestarit- valinnaisaineessa opetuksen tavoitteena on oppia uusia ja harjaannuttaa jo opittuja taitoja
Metallimestarit- valinnaisessa oppilaalla on suuri vapaus oppiaineksen valintaan. Opetusta eriytetään oppilaan tietojen, taitojen ja toiveiden mukaan mahdollisimman pitkälle. Harjoittelemme ohutlevytekniikoita, TIG-hitsausta, koneistusta, mittaamista ja metallien ominaisuuksia. Valinnaisaineen lähestymistapa on hyvin oppilaskeskeinen, valinnan vapaus on suuri ja oppilaan oma panos opiskelussa merkittävä.  Valinta antaa monipuoliset taidot hahmottaa ja ymmärtää metallintyöstön mahdollisuuksia kehittyvässä maailmassa sekä erinomaiset valmiudet jatko-opintoihin. 








